

**REPUBLIKA HRVATSKA**



POŽEŠKO-SLAVONSKA ŽUPANIJA

KLASA: 406-01/17-01/18

URBROJ: 2177/1-08-08/1-17-3

Požega, 20. prosinca 2017. godina

**SVIM ZAINTERESIRANIM GOSPODARSKIM SUBJEKTIMA**

**PREDMET: Prethodno savjetovanje sa zainteresiranim gospodarskim subjektima za pripremu i provedbu postupka javne opskrbe električnom energijom Požeško-slavonske županije i korisnika poziv, dostavlja se**

Požeško-slavonska županija priprema provedbu otvorenog postupka javne nabave velike vrijednosti za opskrbu električnom energijom Požeško-slavonske županije i korisnika.

Temeljem članka 198. (Prethodna analiza tržišta) Zakona o javnoj nabavi, NN broj: 120/16., (dalje: Zakon), prije pokretanja postupka javne nabave javni naručitelj u pravilu provodi analizu tržišta u svrhu pripreme nabave i informiranja gospodarskih subjekata o svojim planovima i zahtjevima u vezi s nabavom.

Nadalje, javni naručitelj smije tražiti ili prihvatiti savjet neovisnih stručnjaka, nadležnih tijela ili sudionika na tržištu koji može koristiti u planiranju i provedbi postupka nabave te izradi dokumentacije o nabavi, pod uvjetom da takvi savjeti ne dovode do narušavanja tržišnog natjecanja te da ne krše načela zabrane diskriminacije i transparentnosti.

Prije pokretanja otvorenog postupka javne nabave za nabavu radova ili postupka javne nabave velike vrijednosti za nabavu robe ili usluga, javni naručitelj obvezan je opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i posebne uvjete za izvršenje ugovora staviti na prethodno savjetovanje sa zainteresiranim gospodarskim subjektima u trajanju od najmanje pet dana.

Temeljem članka 198, stavka 3. Zakona na internetskim stranicama Požeško-slavonske županije [www.pszupanija.hr](http://www.pszupanija.hr) objavljujemo Nacrt dokumentacije o nabavi, Troškovnik za predmetni postupak javne nabave i Prilog II. Popis obračunskih mjernih mjesta.

Molimo sve zainteresirane gospodarske subjekte da najkasnije zaključno do 27. prosinca 2017. godine, do 23:59 sati do kada je otvoreno prethodno savjetovanje, dostave eventualne primjedbe i prijedloge na adresu elektroničke pošte: darija.novak@pszupanija.hr

Primjedbe i prijedlozi dostavljeni nakon utvrđenog roka neće biti uzeti u obzir niti razmatrani.

Nakon provedenog savjetovanja razmotrit ćemo sve primjedbe i prijedloge zainteresiranih gospodarskih subjekata, izraditi Izvješće o prihvaćenim i neprihvaćenim primjedbama i prijedlozima te ga objaviti na internetskim stranicama.

Požeško-slavonska županija